போலீசாருக்கு தொண்டர்கள் கோரிக்கை: மாநாடு மேடையில் இருந்து, ஜி.எஸ்.டி., சாலை வரை, எங்கு பார்த்தாலும், மக்கள் கூட்டம் நிரம்பி வழிந்தது. பல ஆயிரம் தொண்டர்கள், மாநாடு திடலுக்குள் வர முடியாமல், வெளியே தவித்துக் கொண்டிருந்த தகவல், பா.ஜ., தேசிய செயலர் தமிழிசை சவுந்தரராஜனுக்கு, தெரிய வந்தது.உடனே, அவர் மைக்கை பிடித்து, ''போலீசாருக்கு ஒரு கோரிக்கை. மாநாடு திடலுக்கு வெளியே உள்ள, ஆயிரக்கணக்கான மக்களை, மாநாடு திடலுக்குள் அனுப்பி வைக்காமல், தடுத்து நிறுத்தியதாக, எங்களுக்கு தகவல் வந்துள்ளது; இது தவறான நடவடிக்கை. உடனடியாக, அனைவரையும், மாநாடு திடலுக்குள், அனுப்பி வைக்க வேண்டும்,'' என்றார்.அவர் பேசியதும், கூட்டத்தில் பரபரப்பு ஏற்பட்டது. தொண்டர்கள் எழுந்து நின்று, போலீசாரை நோக்கி, 'தொண்டர்களை உள்ளே அனுப்புங்கள்' என, ஆவேசமாக கோரிக்கை விடுத்தனர்.